Lútzen Dijkstra

Lútzen (Lou) Dijkstra (Peazens, 7 maaie 1909 - Amstelfean, 24 april 1964) wie in Fryske reedrider en dokter. 

Syn bêste útslach wie in twadde plak by it Nederlânsk Kampioenskip fan 1933. Hy die mei oan de Olympyske Winterspullen fan 1936, wêr't hy meidie op alle ôfstannen. By de wrâldkampioenskippen wie syn bêste resultaat it 11e plak yn it einklassemint yn 1935. Noch yn 1950 kaam er út op it Nederlânsk Kampioenskip.

Dijkstra wie ek in fertsjinstlik hurdfytser, wedstrydsiler en fuotballer. Sa wie er keeper by ADO De Haach.Sportkroniek; weekblad voor sport, jrg 59, 1961, nû. 52, 27-12-1961, op webside Delpher Fan berop wie er medikus. Hy ferhuze yn 1942 nei Amstelveen, dêr't er húsarts waard.

Nei de oarloch waard er troch de KNSB op non-aktyf set, omdat er lid fan de NSB west hawwe soe, alhoewol't er troch de Bysûndere rjochtspleging fan alle blaam suvere wie. Yn 2023 krige Dijkstra, dy't mei in Joadske frou troud wie, postúm earherstel fan it reedrydbûn, nei ûndersyk troch de sporthistoarisy Marnix Koolhaas en Jurryt van de Vooren. Eerherstel voor Luitzen Dijkstra; vader van kunstschaatslegende toch niet 'fout' in oorlog, NOS sport, 17 maaie 2023. Argivearre op 3 septimber 2023. 

Dijkstra wie in steunpylder fan syn dochter Sjoukje, dy't fan 1960 ôf triomfen fierde by it keunstriden. Inkele wiken nei it hichtepunt yn har karriêre, Olympysk goud op de Winterspullen 1964, kaam er om it libben by in ferkearsûngemak yn syn wenplak. Vader van Sjoukje Dijkstra verongelukt, Leeuwarder Courant, 25 april 1964 fia Delpher.

 Resultaten 
 jier NKOer Alles EKOer Alles WKOer Alles OlympyskeSpullen 1929  nc16     1933  sulver   17e   1935    11e   1936   16e  18e  24e 500m20e 1500m16e 5000m20e 10.000m 1941  nc17     1942  nc21     1947  ns2     1951  nf3    

Kategory:Frysk reedrider
Kategory:Frysk Olympysk dielnimmer
Kategory:Frysk hurdfytser
Kategory:Frysk siler
Kategory:Frysk fuotballer
Kategory:Frysk dokter
Kategory:Nederlânsk persoan fan Frysk komôf
Kategory:Persoan berne yn Peazens
Kategory:Persoan berne yn 1909
Kategory:Persoan stoarn yn 1964